Inocybe nitidiuscula

Inocybe nitidiuscula Inocybaceae familiako onddo espezie bat da. Jangarritasuna zalantzan. Haragi gutxi du eta usain eta zapore desatseginak.

Sinonimoak: Inocybe friesii, Agaricus nitidiusculus, Inocybe scabella, Inocybe nemorosa, Inocybe tarda.

 Deskribapena 
Kapela: 2 eta 4 (5) cm bitarteko diametrokoa, ganbiletik laura edo titi apur batekin, denbora askoan leuna, gero fibriloso-hertsia, gaztaina kolorekoa, horixka, lehoi kolorez lausotua; gortina hondarrekin ale gazteak.

Orriak: Zuzenak eta ez oso sabeldunak; hur kolorekoak, gero arre-oliba antzeko kolorekoak eta azkenean kanela kolorekoak, ertz argiagoarekin.

Hanka: 3 eta 5 cm bitarteko garaierakoa eta 0,3 eta 0,8 cm bitarteko diametrokoa, lirain samarra, errezel nabarmenarekin, okre antzeko-gorrixka kolorekoa edo marroia; pruinadun zuria goialdean, gainerakoan ildaskatu samarra.

Haragia: Solidoa, okre antzeko-gorrixka kolorekoa, usain espermatikoa.

Etimologia: Inocybe terminoa, muskulua, nerbioa, zuntza esan nahi duen, "is inós" hitzetik eta burua  esan nahi duen "cybe" hitzetik dator, hau da, zuntzezko kapela. Friesii epitetoa pertsona izenetik dator, Fries omentzeko

 Jangarritasuna 
Susmagarria Inocybe denak bezala.

 Nahasketa arriskua 
Inocybe pelargonium delakoarekin nahas daiteke, hau ere arre-horixka kolorekoa da.

 Sasoia eta lekua 
Udaberrian hasten da eta udazkeneraino irits daiteke. Urria. Goi-mendietako larreetan eta basoetako eremu hezeetan. Koniferoetan, basoetako soilguneetan, bide ertzetan.

 Banaketa eremua 
Kanada, Ameriketako Estatu Batuak, Alaska, Europa, Mexiko, Errusia, Maroko, Iran, Kaukasia, Pakistan, Himalaiako eremua, Madagaskar, Kongoko Errepublika Demokratikoa.

 Erreferentziak 

 Kanpo estekak 

Kategoria:Inozibe
Kategoria:Kanadako onddoak
Kategoria:Ameriketako Estatu Batuetako onddoak
Kategoria:Alaskako onddoak
Kategoria:Mexikoko onddoak
Kategoria:Errusiako onddoak
Kategoria:Europako onddoak
Kategoria:Kaukasoko onddoak
Kategoria:Irango onddoak
Kategoria:Marokoko onddoak
Kategoria:Pakistango onddoak
Kategoria:Himalaiako eremuaren onddoak
Kategoria:Madagaskarko onddoak
Kategoria:Kongoko Errepublika Demokratikoko onddoak